
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 461 

17 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

* Ανάκληση της 37/13.1.1995 (ΦΕΚ 64/Β7 31.1.1995) 
απόφασης του Υπουργού Τουρισμού «Παραχώρηση 
άδειας για την ίδρυση, λειτουργία και εκμετάλλευση 
ΚΑΖΙΝΟ και λοιπών συνοδευτικών εγκαταστάσεων 
στον Νομό Αττικής εκτός Δήμου Αθηναίων». (Αναδη¬ 
μοσίευση). 

Σύσταση Υπηρεσιακού και Πειθαρχικού Συμβουλίου 
υπαλλήλων της Σχολής Τουριστικών Επαγγελμά¬ 


των. 2 

Δημοσιοποίηση στοιχείων καταναλώσεων ανά εταιρεία 
πετρελαιοειδών προϊόντων . 3 


Ανάθεση έγκρισης περιβαλλοντικών όρων για ορισμένα 
έργα ή δραστηριότητες της πρώτης (α') κατηγορίας 
του άρθρου 3 του Ν. 1650/86 στους Γενικούς Γραμ- 
ματείς των Περιφερειών της Χώρας, εξαιρουμένης 

της Περιφέρειας Αττικής . 4 

Τροποποίηση της οικ. 651/23/5.1.1995 Απόφασης 
Υπουργού και Υφυπουργού Περιβάλλοντος, Χωρο¬ 
ταξίας και Δημοσίων Έργων για «Μεταβίβαση αρμο¬ 
διοτήτων του Υπουργού και της Υφυπουργού Περι¬ 
βάλλοντος, Χωροταξίας και Δημοσίων Έργων στο 
Γενικό Γραμματέα, στους Γενικούς Διευθυντές και 
στους Προϊσταμένους Δ/νσεων και Τμημάτων του 
Υπουργείου Περιβάλλοντος, Χωροταξίας και Δημο¬ 
σίων Έργων» (Β’ 11). 5 

Έγκριση Σχεδίου Ανάπτυξης (ΣΧΑΠ) περιοχών δεύτε¬ 
ρης κατοικίας μέσα σε εγκεκριμένη Ζώνη Οικιστι¬ 
κού Ελέγχου (ΖΟΕ) των Κοινοτήτων Βαθέος, Καλο- 
χωρίου - Παντειχίου, Παραλίας Αυλίδος και Φάρου 

(Ν. Ευβοίας). 6 

Συμπλήρωση της Φ. 152.25/Β3/407/1.2.93 κοινής 
Υπουργ. Απόφασης (ΦΕΚ 65-Β) και ένταξη ορισμέ¬ 
νων αθλημάτων ή αγωνισμάτων στις ρυθμίσεις των 
διατάξεων των άρθρων 22. και 23 του Ν. 2009/92 
(ΦΕΚ 18-Α) για εισαγωγή αθλητών χωρίς εξετάσεις 


στην Τριτοβάθμια Εκπ/ση. 7 

Αντικατάσταση τακτικού και αναπληρωματικού μέλους 
του Δ.Σ. του Ταμείου Χρηματοδοτήσεως Δικαστι¬ 
κών Κτιρίων. 8 

Τροποποίηση απόφασης διορισμού μελών Δ.Σ. του 

Εθνικού Κέντρου Βιβλίου. 9 

Τροποποίηση απόφασης διορισμού μελών Δ.Σ. του 
Ε.Λ.Σ.10 


Παράταση εγγραφής ερασιτεχνών καλαθοσφαιριστών 


ως αμειβομένων.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ/588 (1) 


* Ανάκληση της 37/13.1.1995 (ΦΕΚ 64/Β731.1.1995) 
απόφασης του Υπουργού Τουρισμού «Παραχώρηση 
άδειας για την ίδρυση, λειτουργία και εκμετάλλευση 
ΚΑΖΙΝΟ και λοιπών συνοδευτικών εγκαταστάσεων 
στον Νομό Αττικής εκτός Δήμου Αθηναίων». (Αναδη¬ 
μοσίευση). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1835/1989 (ΦΕΚ 76/Α71989) 
«Σύσταση Υπουργείου Τουρισμού και ρύθμιση θεμάτων 
Δημόσιας Διοίκησης». 

2. Τις διατάξεις του Π.Δ. 27/1996* «Σύσταση του 
Υπουργείου Ανάπτυξης». 

3. Το Ν. 2160/93 (ΦΕΚ 118/Α71993) «Ρύθμιση για τον 
Τουρισμό και άλλες διατάξεις». 

4. Το Ν. 2206/1994 (ΦΕΚ 62/Α71994) «Ίδρυση, οργά¬ 
νωση, λειτουργία, έλεγχος Καζίνων και άλλες διατά¬ 
ξεις». 

5. Τις διατάξεις του Ν. 1558/1985 «Ρυθμιστικό σχέδιο 
και πρόγραμμα προστασίας περιβάλλοντος της ευρύτερης 
περιοχής της Αθήνας» και την διάταξη του άρθρου 27 του 
Ν. 2081/92, με την οποία τροποποιήθηκε το άρθρο 29Α 
του ιδίου Νόμου 1558/1985. 

6. Τη διάταξη του άρθρου 57 του Ν. 2224/94 (ΦΕΚ 
112/Α71994) «Ρύθμιση θεμάτων εργασίας κ.λ.π.». 

7. Την υπ’ αριθ. 1363/1994 (ΦΕΚ 827/Δ71994) κοινή 
απόφαση τωβν Υπουργών Τουρισμού και Περιβάλλοντος, 
Χωροταξίας και Δημοσίων Έργων «Όροι επιτρεπομένων 
χρήσεων και περιορισμών δόμησης στον Φλοίσβο Αττι¬ 
κής». 

8. την υπ' αριθ. 523503/5.1.1995 κοινή απόφαση του 
Υπουργού Τουρισμού και Υφυπουργού των Οικονομι¬ 
κών. 

9. Την υπ’ αριθ. 1310/1.8.94 αόφαση του Υπουργού 
Τουρισμού για τη σύσταση της Επιτροπής που προβλέπε- 
ται από τα άρθρα 8 και 9 του Ν. 2206/94. 

10. Το από 20.12.1994 πρακτικό της Επιτροπής Διε- 

θνούς Πλειοδοτικού Διαγωνισμού για την παραχώρηση ει¬ 
δικών αδειών Καζίνων. 

11. Το από 12.1.1994 πρακτιό διατύπωσης γνώμης της 
Επιτροπής του άρθρου 30 του Ν. 2160/1993. 

12. Την διάταξη του άρθρου 24 του Συντάγματος. 

13. Τις διατάξεις του Ν. 1650/1986 «Για την προστασία 
του περιβάλλοντος» και τις υπ’ αριθ. 84/360 και 85/337 
Οδηγίες του Συμβουλίου των Ευρωπαϊκών Κοινοτήτων. 

14. Την υπ’ αριθ. 69269/5387/21.10.1990 κανονι¬ 
στική κοινή απόφαση των Υπουργών Εσωτερικών, Εθνικής 
Οικονομίας, Γεωργίας, Πολιτισμού, Εμπορικής Ναυτιλίας, 
Τουρισμού, Περιβάλλοντος, Χωροταξίας και Δημοσίων 
Έργων, Βιομηχανίας Ενέργειας και Τεχνολογίας και Με¬ 
ταφορών και Επικοινωνιών «Κατάταξη έργων και δραστη¬ 
ριοτήτων σε κατηγορίες, περιεχόμενο μελέτης περιβαλ¬ 
λοντικών επιπτώσεων (ΜΠΕ), καθορισμός περιεχομένου 
ειδικών περιβαλλοντικών μελετών (ΕΠΜ) και λοιπές συνα¬ 
φείς διατάξεις σύμφωνα με το Ν. 1650/86». 

15. Την υπ’ αριθ. 94/1996 γνωμοδότηση του Νομικού 
Συμβουλίου του Κράτους. 

16. Το Π.Δ. 201/4.8.1994 «Ανακήρυξη ως τουριστικών 
δημοσίων κτημάτων, δημοσίων εκτάσεων στην περιοχή 
Δέλτα Φαλήρου - Φλοίσβος Παλαιού Φαλήρου Αττι¬ 
κής». 

17. Την από Σεπτεμβρίου 1995 Μελέτη του Οργανι¬ 
σμού Ρυθμιστικού Σχεδίου και Προστασίας Περιβάλλο¬ 
ντος Αθήνας «ΘΑΛΑΣΣΙΟ ΜΕΤΩΠΟ ΠΟΛΕΟΔΟΜΙΚΟΥ 
ΣΥΓΚΡΟΤΗΜΑΤΟΣ ΑΘΗΝΑΣ». 

18. Την από το έτους 1994 Μελέτη του Τομέα Πολεο¬ 
δομίας Χωροταξίας του Εθνικού Μετσοβίου Πολυτε¬ 
χνείου. 

19. Την υπ’ αριθ. 37/13.1.1995 απόφαση του Υπουρ¬ 
γού Τουρισμού «Παραχώρηση αδείας για την ίδρυση, λει¬ 
τουργία και εκμετάλλευση ΚΑΖΙΝΟ και λοιπών συνοδευτι¬ 
κών εγκαταστάσεων στο Νομό Αττικής εκτός Δήμου Αθη¬ 
ναίων». 

20. Την με το από 16.5.1996 πρακτικό διατυπωθείσα 
γνώμη της Επιτροπής Καζίνων. 

21. Το γεγονός ότι η υπ’ αριθ. 37/13.1.1995 από¬ 
φαση του πρώην Υπουργείου Τουρισμού, με την οποία χο¬ 
ρηγήθηκε η άδεια εκγατάστασης και λειτουργίας Καζίνο, 
συνεδριακού κέντρου, ξενοδοχείου και τουριστικού λι¬ 
μένα στην περιοχή του Φλοίσβου της περιφέρειας του Δή¬ 
μου Παλαιού Φαλήρου είναι μή νόμιμη και πρέπει να ανα¬ 
κληθεί για τους ακόλουθους λόγους, κάθε ένας από τους 
οποίους, αυτοτελώς και επαλλήλως, επιβάλλει και στηρί¬ 
ζει την κρίση ανάκλησης της απόφασης αυτής, από τότε 
που εκδόθηκε: 

α) Διότι με την υπουργική απόφαση 37/13.1.1995 και 
την υπ’ αριθ. 1363/1994 κοινή απόφαση των Υπουργών 
Τουρισμού και Περιβάλλοντος, Χωροταξίας και Δημοσίων 
Έργων, προβλέπεται η ανέγερση των άνω εγκαταστά¬ 
σεων σε χώρους που έχουν καθοσιο>θε1 από τις διατάξεις 
του Ν. 1515/1985 περί του Ρυθμιστικού Σχεδίου και του 
προγράμματος και της ευρύτερης περιοχής της Αθήνας 
ως χώρους πρασίνου και αρχαιολογικούς χώρους, πρό¬ 
σφορους για τη δημιουργία υπερτοπικού πόλου αναψυ¬ 
χής, αθλητισμού και πολιτιστικών λειτουργιών με συνέπεια 
την αναίρεση της κοινοχρηστίας και της κοινωφέλειας των 
χώρων αυτών που προβλέπονται από το ρυθμιστικό σχέδιο 
και την επιδείνωση του φυσικού και ανθρωποκεντρικού 
περιβάλλοντος. 

β) Διότι η υπ’ αριθ. 1363/1994 κοινή υπουργική από¬ 


φαση στην οποία στηρίζεται η χορηγηθείσα άδεια έχει εκ- 
δοθεί χωρίς εξουσιοδότηση του Ν. 2160/93. 

γ) Διότι με την ίδια υπ' αριθ. 1363/94 κοινή υπουργική 
απόφαση αναιρείται η κοινοχρησία χώρου της περιοχής 
«Φλοίσβος», χωρίς παράλληλη πρόβλεψη ίσης έκτασης 
κοινοχρήστων χώρων κατά παράβαση της διάταξης του 
άρθρου 24 του Συντάγματος. 

δ) Διότι η υπ’ αριθ. 37/13.1.1995 απόφαση του πρώην 
Υπουργού Τουρισμού εκδόθηκε κατά παράβαση ουσιώ¬ 
δους τύπου, αφού δεν είχε υποβληθεί πριν από την έκ¬ 
δοση της άδειας, γνώμη της Επιτροπής του άρθρου 30 του 
Ν. 2160/93. 

ε) Διότι η διάταξη του άρθρου 1 παρ. 4 του Ν. 2224/94 
από την οποία προβλέπεται η χωροθέτηση του Καζίνου 
μέσα στον γενικότερο πολεοδομικό σχεδιασμό της Αθή¬ 
νας δεν είναι εφαρμοστέα, για το λόγο ότι παρακωλύει την 
εφαρμογή του Ρυθμιστικού Σχεδίου του πολεοδομικού 
σχεδιασμού της Αθήνας που θεσπίσθηκε με τις διατάξεις 
του Ν. 1515/1985, η δε ανέγερση του Καζίνου και των συ¬ 
νοδευτικών εγκαταστάσεων δεν συνιστά μέτρο αναβάθμι¬ 
σης του οικιστικού περιβάλλοντος και επομένως η χορη¬ 
γηθείσα άδεια δεν είναι νόμιμη. 

στ) Διότι η γενόμενη, από την υπ' αριθ. 1363/94 κοινή 
υπουργική απόφαση, απόκλιση από τις ρυθμίσεις του Ν. 
1515/85 δεν έγινε με συνοδευτική και τεκμηριωμένη με¬ 
λέτη της ευρύτερης περιοχής και με πολεοδομικά κριτή¬ 
ρια. 

ζ) Διότι η ΚΟΙΝΟΠΡΑΞΙΑ ΚΑΖΙΝΟ ΑΘΗΝΩΝ, δεν υπέ¬ 
βαλε πριν την έκδοση της άδειας, εγκεκριμένη μελέτη πε¬ 
ριβαλλοντικών επιπτώσεων, σύμφωνα με τη διάταση του 
άρθρου 5 παρ. 2 του Ν. 1650/86 και της οδηγίες 84/360 
και 85/337 του Συμβουλίου των Ευρωπακών Κοινοτήτων. 
Και εκτιμώντας εν τέλει και εκ περισσού τα ακόλουθα 
στοιχεία που ανάγονται σε χρόνο μεταγενέστερο της 
άδειας, ήτοι ότι η «ΚΟΙΝΟΠΡΑΞΙΑ ΚΑΖΙΝΟ ΑΘΗΝΩΝ», 
μετά την έκδοση της υπ’ αριθ. 37/13.1.1995 αδείας- 
απόφασης του Υπουργού Τουρισμού μετέβαλε την σύν¬ 
θεσή της με την αποχώρηση από αυτήν της κοινοπρακτη- 
σάσης εταιρείας δυΝ ΙΝΤΕΒΝΑΤΙΟΝΑΕ ΙΝΧ/ΕδΤΜΕΝΤΒ 
ί_Τ0 και τη συμμετοχή για πρώτη φορά σην Κοινοπραξία 
της Εταιρείας «δυΝ ΙΝΤΕΒΝΑΤΙΟΝΑΙ ΡΑΝΑΝΟΕ ΕΤΟ» 
χωρίς την έγκριση της Επιτροπής Καζίνο, κατά παράβαση 
της διάταξης του άρθρου 2 του Ν. 2206/94. 

Ότι η «ΚΟΙΝΟΠΡΑΞΙΑ ΚΑΖΙΝΟ ΑΘΗΝΩΝ» συνέστησε 
την Εταιρεία «ΚΑΖΙΝΟ ΑΘΗΝΩΝ ΑΝΩΝΥΜΟΣ ΞΕΝΟΔΟ¬ 
ΧΕΙΑΚΗ ΚΑΙ ΤΟΥΡΙΣΤΙΚΗ ΕΤΑΙΡΕΙΑ», με την υπ’ αριθ. 
8098/3.5.1995 πράξη της Συμβολαιογράφου Αθηνών Ε. 
θεοδωρακοπούλου χωρίς της έγκριση της Επιτροπής Κα¬ 
ζίνο, κατά παράβαση της άνω διατάξεως του Ν. 2206/94, 
αποφασίζουμε: 

Ανακαλούμε, από τότε που ίσχυσε, την υπ’ αριθ. 37/ 
13.1.1995 απόφαση του Υπουργείου Ανάπτυξης (πρώην 
Υπουργείου Τουρισμού). 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Μαΐου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

* Αναδημοσιεύεται διότι εσφαλμένα δημοσιεύθηκε στο 
ΦΕΚ 391/Β727.5.1996. 

Αριθ. Τ/693 (2) 

Σύσταση Υπηρεσιακού Πειθαρχικού Συμβουλίου υπαλλή¬ 
λων της Σχολής Τουριστικών Επαγγελμάτων. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Των άρθρων 4 και 5 του Π.Δ. 611/77 (ΦΕΚ 198/Α’). 

2. Το άρθρου 14 του Ν. 1586/1986 (ΦΕΚ 37/Α’). 

3. Της παρ. Β4 του άρθρου 40 του Ν. 1884/1990 (ΦΕΚ 
81/Α'). 

4. Του άρθρου 37 του Ν. 2190/1994 (ΦΕΚ 28/Α’). 

5. Του άρθρου 27 του Ν. 2081/1992 (ΦΕΚ 154/Α') με 
το οποίο προστέθηκε άρθρο 29Αστο Ν. 1558/1985 (ΦΕΚ 
137/Α'). 

6. Του άρθρου 5 παρ. 7 του Ν. 2160/93 «Ρυθμίσεις για 
τον Τουρισμό και άλλες διατάξεις». 

7. Το γεγονός ότι στη Σχολή Τουριστικών Επαγγελμά¬ 
των (ΣΤΕ) δεν προβλέπονται οργανικές μονάδες επιπέδου 
Δ/νσης. 

8. Την αρ. 289/1996 κοινή απόφαση του Πρωθυπουρ¬ 
γού και της Υπουργού Ανάπτυξης, για την ανάθεση αρμο¬ 
διοτήτων, αποφασίζουμε: 

1. Συστήνουμε στην Σχολή Τουριστικών Επαγγελμάτων 
(ΣΤΕ) Υπηρεσιακό και Πειθαρχικό Συμβούλιο αρμόδιο για 
όλο το προσωπικό της ΣΤΕ ως εξής: 

α. Τρεις (3) μονίμους υπαλλήλους, με βαθμό Α’ Προϊ¬ 
στάμενους Δ/νσης άλλου Ν.Π.Δ.Δ. ή Υπουργείου σύμ¬ 
φωνα με τις διατάξεις της παρ. 6 του άρθρου 37 του Ν. 
2190/94, Ο Πρόεδρος του Υπηρεσιακού Συμβουλίου και 
ο αναπληρωτής του ορίζεται μεταξύ των τακτικών μελών. 

β. Δύο (2) αιρετούς εκπρόσωπους των μονίμων υπαλλή¬ 
λων της ΣΤΕ με τους αναπληρωτές τους. Όταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας ιδιωτικού δικαίου αορίστου χρόνου αντί των δύο αι¬ 
ρετών εκπροσώπων των μονίμων υπαλλήλων μετέχουν 
δύο αιρετοί εκπρόσωποι του προσωπικού με σχέση εργα¬ 
σίας ιδιωτικού δικαίου αορίστου χρόνου. 

γ. Ένας (1) δικαστικός λειτουργός ή σύμβουλος ή πάρε- 
δρος του Νομικού Συμβουλίου του Κράτους που αντικαθι¬ 
στά τον Πρόεδρο του Υπηρεσιακού Συμβουλίου όταν κρί¬ 
νοντας πειθαρχικές υποθέσεις και ορίζεται σύμφωνα με 
όσα ορίζονται στο Ν. 1884/1990. 

2. Η θητεία των μελών του Υπηρεσιακού Συμβουλίου εί¬ 
ναι διετής. Η πρώτη θητεία των μελών του Συμβουλίου λή¬ 
γει στις 31.12.1996. 

3. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού της ΣΤΕ 
ύψους περίπου 1.105.000 δρχ. για το τρέχον οικονομικό 
έτος για την οποία έχει εγγράφει σχετική δαπάνη στον 
ΚΑΕ 0264. 

Η απόφάση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1996 

ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 
-♦- 

Αριθ. ΑΠ Δ1/Φ20.Β/4597 (3) 

Δημοσιοποίηση στοιχείων καταναλώσεων ανά εταιρεία 
πετρελαιοειδών προϊόντων. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Το άρθρο 13 του Ν. 1571/85 «για τη ρύθμιση θεμά¬ 


των πετρελαϊκής πολιτικής και εμπορίας πετρελαιοειδών» 
(ΦΕΚ 192/Α/85). 

β. Το Π.Δ. 381/89 (ΦΕΚ 168//νΐ 6.6.89) «Οργανισμός του 
Υπουργείου Βιομηχανίας, Ενέργειας και Τεχνολογίας». 

γ. Το Π.Δ. 27/96 (ΦΕΚ 19/Α71.2.96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

δ. Τη γνωμοδότηση του Β’ Τμήματος του Νομικού Συμ¬ 
βουλίου του Κράτους με αριθμό 604/94, σχετικά με διά¬ 
θεση στοιχείων καταναλώσεων πετρελαιοειδών αναλυτικά 
ανά εταιρεία. 

ε. Την υποβολή αιτήματος από τη ΔΕΠ και τον ΣΕΕΠΕ 
για την κοινοποίηση των ανά εταιρεία μηνιαίων στοιχείων 
καταναλώσεως πετρελαιοειδών. 

στ. Τη σύμφωνη γνώμη των εταιρειών εμπορίας πετρε¬ 
λαιοειδών για τη δημοσιοποίηση των στοιχείων τους, δη- 
λωθείσα εγγράφως μέσω ΤΕΙ_ΕΧ ή ΡΑΧ, αποφασίζουμε: 

Τη δημοσιοποίηση, προς πάντα έχοντα έννομο συμφέ¬ 
ρον, των αναλυτικών στοιχείων καταναλώσεων, ανά εται¬ 
ρεία, πετρελαιοειδών προϊόντων που υποβάλλονται υπο¬ 
χρεωτικά στο Υπουργείο Ανάπτυξης, σύμφωνα με τις δια¬ 
τάξεις του άρθρου 13 του Ν. 1571/85. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1996 
Με εντολή Υπουργού 
Ο Γενικός Γραμματέας 
ΕΛΕΥΘΕΡΙΟΣ ΤΖΕΛΛΑΣ 

-♦- 

Αριθ. οικ. 47159 (4) 

Ανάθεση έγκρισης περιβαλλοντικών όρων για ορισμένα 
έργα ή δραστηριότητες της πρώτης (α’) κατηγορίας του 
άρθρου 3 του Ν. 1650/86 στους Γενικούς Γραμματείς 
των Περιφερειών της Χώρας, εξαιρουμένης της Περι¬ 
φέρειας Αττικής. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ, ΕΜΠΟΡΙΚΗΣ ΝΑΥΤΙΛΙΑΣ 
ΚΑΙ Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παραγράφου 2β του άρθρου 4 του 
Ν. 1650/1986: Για την προστασία του περιβάλλοντος 
(ΦΕΚ 160/Α/1986) όπως τα εδάφια δεύτερο και τρίτο αυ¬ 
τής αντικαταστάθηκαν από την παράγραφο 1 του άρθρου 
6 του Ν. 2242/1994: Πολεοδόμηση περιοχών δεύτερης 
κατοικίας σε Ζώνες Οικιστικού Ελέγχου, προστασία φυσι¬ 
κού και δομημένου περιβάλλοντος και άλλες διατάξεις 
(ΦΕΚ 162/Α/1994). 

2. Τις διατάξεις τηςυπ’ αριθ. 69269/5387/1990 Κοινής 

Υπουργικής Απόφασης: «Κατάταξη έργων και δραστηριο¬ 
τήτων σε κατηγορίες, περιεχόμενο μελέτης περιβαλλοντι¬ 
κών επιπτώσεων (ΜΠΕ). σύμφωνα με το Ν. 1650/ 

1986» (ΦΕΚ 678/Β/1990) και ιδίως τη διάταξη του άρ¬ 
θρου 4 αυτής και τις διατάξεις της υπ’ αριθμ. 75308/ 
5512/1990 Κοινής Υπουργικής Απόφασης: Καθορισμός 
τρόπου ενημέρωσης των πολιτών και φορέων εκπροσώ¬ 
πησής τους για το περιεχόμενο της Μελέτης Περιβαλλο¬ 
ντικών Επιπτώσεων των έργων και δραστηριοτήτων σύμ¬ 
φωνα με την παράγραφο 2 του άρθρου 5 του Ν. 1650/ 
1986 (ΦΕΚ 691/Β/1990). 

3. Τις διατάξεις του Π.Δ. 51/1987: Καθορισμός των Πε- 

ριφερειών της Χώρας για το σχεδιαομό, προγραμματισμό 
και ουντονισμό της περιφερειακής ανάπτυξης (ΦΕΚ 26/ 
Α/1987) και τις διατάξεις του Π.Δ. 404/1989: «Αναδιάρ¬ 
θρωση και σύσταση Διευθύνσεων Περιφέρειας Υπουρ¬ 
γείου Περιβάλλοντος Χωροταξίας και Δημοσίων Έργων» 
(ΦΕΚ 173/Α/1898). 

4. Τις διατάξεις του Π.Δ. 910/1977 «Περί Οργανισμού 
του Υπουργείου Δημοσίων Έργων (ΦΕΚ 305/Α/1977) και 
τις διατάξεις του ΠΔ 69/1988 «Οργανισμός Γενικής Γραμ- 
ματείας Δημοσίων Έργων (ΦΕΚ 28/Α/1988) όπως συ¬ 
μπληρώθηκε μεταγενέστερα με το ΠΔ 184/1991 (ΦΕΚ 
72/Α/1991). 

5. Τις διατάξεις του Π.Δ. 26/1977; Διορισμός Υπουρ¬ 
γών, Αναπληρωτών Υπουργών και Υφυπουργών (ΦΕΚ 18/ 
Α/1996). 

6. Τις διατάξεις της υπ’ αρ. Δ17α/05/11/Φ.2.2.1/1996 
απόφασης του Πριοθυπουργού και του Υπουργού Περι¬ 
βάλλοντος Χωροταξίας και Δημοσίων Έργων: Ανάθεση 
αρμοδιοτήτων Υπουργού Περιβάλλοντος Χωροταξίας και 
Δημοσίων Έργων στον Υφυπουργό Περιβάλλοντος Χωρο¬ 
ταξίας και Δημοσίων Έργων Εμμανουήλ Λουκάκη (ΦΕΚ 
90/Β/1996). 

7. Τις διατάξεις της υπ’ αρ. 207/1996 απόφασης του 
Πρωθυπουργού: Καθορισμός της σειράς τάξης των 
Υπουργείων (ΦΕΚ 72/Β/1996), 

8. Τις διατάξεις του άρθρου 29Α του Ν. 1558/1985 
όπως αυτό συμπληρώθηκε με το άρθρο 27 του Ν. 2081/ 

1992 (ΦΕΚ 154/Α/1992) και το γεγονός ότι από τις διατά¬ 
ξεις της παρούσας δεν προκαλείται δαπάνη σε βάρος του 
κρατικού προϋπολογισμού. 

9. Την ανάγκη προώθησης της αποκέντρωσης και 

10. Το επίπεδο στελέχωσης και προετοιμασίας των πε¬ 
ριφερειακών υπηρεσιών, αποφασίζουμε: 

'/\ρθρο 1 

1. Μεταβιβάζουμε στους Γενικούς Γραμματείς των Πε¬ 
ριφερειών της Χώρας, εξαιρουμένης της περιφέρειας Ατ¬ 
τικής και σύμφωνα με όσα ειδικότερα καθορίζονται στο 
συνημμένο στην παρούσα απόφαση παράρτημα, την αρ¬ 
μοδιότητα έγκρισης περιβαλλοντικών όρων κατά τις διατά¬ 
ξεις των άρθων 4 και 5 του Ν. 1650/1986, της ΚΥΑ 
69269/5387/1990 της ΚΥΑ 75308/5512/1990, για την 
κατασκευή λιμενικών έργων (έργα πρώτης (α) κατηγορίας 
άρθρου 3 του Ν. 1650/1986 και άρθρου 4, Ομάδα II, της 
ΚΥΑ 69269/5387/1990). 

2. Από την προκειμένη μεταβίβαση αρμοδιότητας εξαι¬ 
ρούνται οι περιπτώσεις κατά τις οποίες τα προαναφερό- 
μενα λιμενικά έργα (εξ υπαρχής κατασκευή, εκσυγχρονι¬ 
σμός ή επεκτάσεις) σχεδιάζεται να εκτελεσθούν μέσα στα 
όρια προστατευόμενων από την κείμενη νομοθεσία φυσι¬ 
κών περιοχών ή σε περιοχές με σημαντικά και ευαίσθητα 
οικοσυστήματα που έχουν περιληφθεί σε κοινοτικά ή 
εθνικά προγράμματα ή σχέδια περιβαλλοντικής προστα¬ 
σίας. 

3. Ομοίως, από την προκειμένη μεταβίβαση αρμοδιότη¬ 
τας εξαιρούνται οι περιπτώσεις λιμενικών έργων των 
οπσίων η προέγκριση χωροθέτησης γίνεται, σύμφωνα με 
την κείμενη νσμσθεσία, με απόφαση της κεντρικής υπη¬ 
ρεσίας χωροταξίας του ΥΠΕΧΩΔΕ, η πρόκειται να εκτελε¬ 
σθούν σε λιμένες που θα χαρακτηρισθούν ως λιμένες 
Εθνικής Σημασίας, με Προεδρικό Διάταγμα σύμφωνα με 


τις διατάξεις του άρθρου 36, παρ. 8, του Ν. 2218/94 (ΦΕΚ 
90Α). 

Αρθρο 2 

1. Από την έναρξη ισχύος της παρούσας απόφασης η 
παρεχόμενη, σύμφωνα με τις διατάξεις του άρθρου 8 
(παρ. 2.3) της ΚΥΑ αριθ. 69269/5387/1990, από την κε¬ 
ντρική υπηρεσία περιβάλλοντος του ΥΠΕΧΩΔΕ γνίωμοδό- 
τηση για την προέγκριση χωροθέτησης των λιμενικών έρ¬ 
γων που περιλαμβάνονται στο συνημμένο στην παρούσα 
απόφαση παράρτημα, δίδεται από το Τμήμα Περιβάλλο¬ 
ντος της Διεύθυνσης Περιβάλλοντος και Χωροταξίας της 
Περιφέρειας. 

2. Ομοίως, από την έναρξη ισχύος της παρούσας από¬ 
φασης, ή σύμφωνα με τα άρθρα 8 (παρ. 1) και 9 (παρ. 1) 
της ΚΥΑ αριθ. 69269/5387/1990 εκτίμηση για τσ αν από 
τον εκσυγχρονισμό ή την επέκταση υφισταμένων λιμενι¬ 
κών έργων του συνημμένου στην παρούσα απόφαση πα¬ 
ραρτήματος επέρχονται ουσιαστικές διαφοροποιήσεις σε 
σχέση με τις επιπτώσεις τους στο περιβάλλον, γίνεται από 
το Τμήμα Περιβάλλοντος της Διεύθυνσης Περιβάλλοντος 
και Χωροταξίας της Περιφέρειας. 

3. Μέχρις ότου συσταθούν περιφερειακές υπηρεσίες 
του Υπουργείου Εμπορικής Ναυτιλίας και της Γενικής 
Γραμματείας Δημοσίων Έργων αντίστοιχες προς τις περι¬ 
φέρειες της χώρας, όπως αυτές καθορίζονται με τις δια¬ 
τάξεις του Π.Δ. 51/1987, οι σχετικοί φάκελλοι των ενδια¬ 
φερομένων που υποβάλλονται στη Διεύθυνση Περιβάλλο¬ 
ντος και Χωροταξίας της Περιφέρειας θα διαβιβάζονται, 
με σκοπό τη διατύπωση θέσεων - απόψεων, στην αρμόδια 
Δ/νση του ΥΕΝ μέσω της οικείας Λιμενικής Αρχής και την 
αρμόδια περιφερειακή υπηρεσία της Γενικής Γραμμα¬ 
τείας Δημοσίων Έργων αντιστοίχως. 

Όπου η τελευταία δεν διαθέτει περιφερειακές υπηρε¬ 
σίες (Ν. Αιγαίο - Ν. Αιγαίο - Ιόνια Νησιά) οι φάκελλοι των 
ενδιαφερομένων θα διαβιβάζονται και η διατύπωση θέ¬ 
σεων - απόψεων θα γίνεται από την Διεύθυνση Τεχνικών 
Υπηρεσιών της αρμόδιας κατά περίπτωση Νομαρχιακής 
Αυτοδιοίκησης. 

4. Οι αναγραφόμενες στο συνημμένο παράρτημα κλίμα¬ 
κες - μεγέθη των λιμενικών έργων αφορούν το σύνολο 
του έργου για το οποίο ζητείται η έγκριση περιβαλλοντι¬ 
κών όρων και όχι μόνο την τυχόν τμηματική επέκτασή του. 

Αρθρο 3 

Το συνημμένο στην παρούσα απόφαση Παράρτημα 
αποτελεί αναπόσπαστο τμήμα αυτής. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4955 


Αιτήσεις που μέχρι την ως άνω χρονολογία δημοσίευσης 
έχουν κατατεθεί στην κεντρική υπηρεσία περιβάλλοντος 
του ΥΠΕΧΩΔΕ δεν καταλαμβάνονται από τις ρυθμίσεις 
της παρούσας απόφασης. 

Η απόφαση αυτή με το παράρτημά της να δημοσιευθεί 
στην Εφημερίδα της Κυβερνήσεως. 

Αθήνα, 6 Ιουνίου 1996 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜ. ΕΡΓΩΝ ΕΜΠΟΡΙΚΗΣ ΝΑΥΤΙΛΙΑΣ 

Κ. ΛΑΛΙΟΤΗΣ Κ. ΣΦΥΡΙΟΥ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΜ. ΛΟΥΚΑΚΗΣ 


ΠΑΡΑΡΤΗΜΑ 

ΠΙΝΑΚΑΣ 

ΕΙΔΟΣ ΛΙΜΕΝΙΚΩΝ ΕΡΓΩΝ 


Α/Α ΠΕΡΙΦΕΡΕΙΑ ΕΙΔΟΣ ΕΡΓΩΝ(**) 

1 Ανατ. Μακεδονίας και Θράκης Β 

2 Κεντρικής Μακεδονίας Α 

3 Δυτικής Μακεδονίας Β 

4 Θεσσαλίας Β 

5 Στερεός Ελλάδας Β 

6 Δυτικής Ελλάδας Α 

7 Ηπείρου Β 

8 Πελοποννήσου Β 

9 Ιονίων Νήσων Β 

10 Βορείου Αιγαίου Β 

11 Νοτείου Αιγαίου Β 

12 Κρήτης Α 


* Α = Λιμάνια, αλιευτικά λιμάνια - καταφύγια και λοιπά λιμενικά 
έργα (εξαιρουμένων των τουριστικών λιμένων και μαρινών σκα¬ 
φών αναψυχής), εφόσον στα έργα αυτά: 

- προβλέπονται εξωτερικά λιμενικά έργα που η σχηματιζόμενη 
λιμενολεκάνη έχει έκταση μικρότερη ή ίση του 1 εκταρίου ή 

- το συνολικό μήκος των εσωτερικών λιμενικών έργων συμπε¬ 
ριλαμβανομένων και των παρακτίων κρηπιδωμάτων είναι μικρό¬ 
τερο ή ίσο των 300 μέτρων. 

Β = Λιμάνια, αλιευτικά λιμάνια - καταφύγια και λοιπά λιμενικά 
έργα (εξαιρουμένων των τουριστικών λιμένων και μαρινών σκα¬ 
φών αναψυχής), εφόσον στα έργα αυτά: 

- προβλέπονται εξωτερικά λιμενικά έργα που η σχηματιζόμενη 
λιμενολεκάνη έχει έκταση μικρότερη ή ίση των 5 στρεμμάτων (0,5 
εκτάριο) ή 

- το συνολικό μήκος των εσωτερικών λιμενικών έργων συμπε¬ 
ριλαμβανομένων και των παρακτίων κρηπιδωμάτων είναι μικρό¬ 
τερο ή ίσο των 150 μέτρων. 


Αριθ. οικ. 72519/621 (5) 

Τροποποίηση της οικ. 651/23/5.1.1995 Απόφασης 
Υπουργού και Υφυπουργού Περιβάλλοντος, Χωροτα¬ 
ξίας και Δημοσίων Έργων για «Μεταβίβαση αρμοδιοτή¬ 
των του Υπουργού και της Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό 
Γραμματέα, στους Γενικούς Διευθυντές και στους 
Προϊσταμένους Δ/νσεων και Τμημάτων του Υπουρ¬ 
γείου Περιβάλλοντος, Χωροταξίας και Δημοσίων Έρ¬ 
γων» (Β' 11). 

Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» (Α' 137). 

2. Τις διατάξεις του Ν. 1892/90 «Εκσυγχρονισμός και 
ανάπτυξη και άλλες διατάξεις» (Α' 101), όπως τροποποιή¬ 
θηκε με την παρ. 8 του άρθρου 7 του Ν. 1943/91 (Α' 50). 

3. Το Π.Δ/γμα 51/88 «Οργανισμός Υπουργείου Περι¬ 
βάλλοντος, Χωροταξίας και Δημοσίων Έργων» (Α’ 19) ως 
ισχύει. 

4. Τις διατάξεις του Ν. 1647/86 «Οργανισμός Κτηματο¬ 
λογίου και Χαρτογραφήσεων Ελλάδος» (Α' 141). 

5. Τις διατάξεις του Π.Δ/γματος 28/93 «Καθορισμός 
αρμοδιοτήτων που διατηρούνται από τον Υπουργό και τις 
Υπηρεσίες διανομαρχιακού επιπέδου» (Α’ 9). 

6. Τις διατάξεις του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
Διοίκησης» (Α’ 28). 

7. Την υπ' αρ. 75357/1522/31.8.94 ΚΥΑ (Β’ 682) 
«Τροποποίηση και συμπλήρωση της υπ’ αρ. 82979/ 
2446/90 ΚΥΑ των Υπουργών Προεδρίας της Κυβέρνησης 
και ΠΕΧΩΔΕ «Διοικητικές Πράξεις και έγγραφα του 
Υπουργείου ΠΕΧΩΔΕ που θα φέρουν περισσότερες των 
τριών υπογραφών (Β’ 745)», όπως διορθώθηκε και ισχύει 
(Β’ 732). 

8. Το Π.Δ/γμα 455/13.10.93 (Α’ 189) «Διορισμός 
Υπουργών, Αναπληρωτών Υπουργών και Υφυπουργών». 

9. Την οικ. 91130/1968/24.11.94 (Β’ 878) Κοινή Από¬ 
φαση του Πρωθυπουργού και Υπουργού ΠΕΧΩΔΕ «Ανά¬ 
θεση αρμοδιοτήτων στην Υφυπουργό Περιβάλλοντος, Χω¬ 
ροταξίας και Δημοσίων Έργων Ελισάβετ Παπαζώη». 

10. Το Π.Δ/γμα 49/96 (Α’ 44) «Σύσταση ΓενικήςΔ/νσης 
Προγραμματισμού και Εργων στο Υπουργείο Περιβάλλο¬ 
ντος, Χωροταξίας και Δημοσίων Έργων». 

11. Την υπ' αριθμ. οικ. 711154/5407/16.5.1996 Από¬ 
φαση Υπουργού ΠΕ.ΧΩ.ΔΕ για τοποθέτηση της Ελένης 
Γούλιου, ως Προϊσταμένης της Γενικής Δ/νσης Προγραμ¬ 
ματισμού και Έργων. 

12. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνης εις βάρος του Κρατικού 
Προϋπολογισμού, αποφασίζουμε: 

Άρθρο 1 

Τροποποιούμε την υπ’ αριθ. οικ. 651/5.1.1995 Από¬ 
φαση Υπουργού και Υφυπουργού Περιβάλλοντος, Χωρο¬ 
ταξίας και Δημοσίων Έργων ως προς το σημείο Γ3 του άρ¬ 
θρου 2 και η αρμοδιότητα της «Έγκρισης μελέτης έργου. 

ύστερα από γνώμη του ΚΣΧΟΠ» μεταβιβάζεται στην Προι- 
σταμένη της Γενικής Διεύθυνσης Προγραμματισμού και 
Έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 1996 

ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ ΚΑΙ ΔΗΜΟΣΙΩΝ ΕΡΓΩΝ 

ΚΩΧΤΑΣ ΛΑΛΙΩΤΗΣ ΕΛΙΣΑΒΕΤ ΠΑΠΑΖΩΗ 

-♦- 

Αριθ. 73650/3357 (6) 

Έγκριση Σχεδίου Ανάπτυξης (ΣΧΑΠ) περιοχών δεύτερης 

κατοικίας μέσα σε εγκεκριμένη Ζώνη Οικιστικού Ελέγ¬ 
χου (ΖΟΕ) των Κοινοτήτων Βαθέος, Καλοχωρίου - Πα- 

ντειχίου, Παραλίας Αυλίδος και Φάρου (Ν. Εύβοιας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1,2, 3α, 4 και 6 του άρθρου 1 
του Ν. 2242/1994 «Πολεοδόμηση περιοχών δεύτερης κατοι¬ 
κίας σε Ζώνες Οικιστικού Ελέγχου, προστασία φυσικού και δο¬ 
μημένου περιάλλοντος και άλλες διατάξεις» (ΑΊ62). 

2. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπο)ς προ¬ 
στέθηκε με το άρθρο 27 του Ν. 2081/1992 (Α' 154). 

3. Την 91103/6776/3.11.1994 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Καθορισμός προδιαγραφών εκπόνησης Σχεδίου Ανάπτυ¬ 
ξης Περιοχών δεύτερης κατοικίας (ΣΧΑΠ) μέσα σε εγκε¬ 
κριμένες Ζώνες Οικιστικού Ελέγχου (Ζ.Ο.Ε.)» (Β 851). 

4. Την οικ. 4876/204/14.2.1996 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων στην Υφυ¬ 
πουργό Περιβάλλοντος, Χωροταξίας και Δημοσίων Έργων 
Ελισσάβετ Παπαζώη» (Β’ 98/19.2.1996). 

5. Το 3210/5.7.1995 έγγραφο της Δ/νσης Χωροταξίας 
προς τις Κοινότητες Βαθέος, Καλοχωρίου - Παντειχίου, 
Παραλίας Αυλίδας και Φάρου Νομού Ευβοίας. 

6. Τη Μελέτη Σχεδίου Ανάπτυξης περιοχών Δεύτερης 
Κατοικίας (ΣΧΑΠ) Νομού Εύβοιας, ΖΟΕ Βαθέος Αυλίδος, 
Καλοχωρίου - Παντειχίου, Παραλία Αυλίδος και Φάρου η 
οποία εκπονήθηκε τον Νοέμβριο του 1995 από τη Δ/νση 
Χωροταξίας του Υπουργείου ΠΕ.ΧΩ.ΔΕ. 

7. Την 553/1995 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

1. Εγκρίνεται Σχέδιο Ανάπτυξης (ΣΧΑΠ) του παραλια¬ 
κού τμήματος των Κοινοτήτων Βαθέος Αυλίδος, Καλοχω¬ 
ρίου - Παντειχίου, Παραλία Αυλίδος και Φάρου, που έχει 
καθοριστεί ως περιοχή δεύτερης κατοικίας με το από 
18.8.1988 Π.Δ/γμα «Καθορισμός Ζώνης Οικιστικού Ελέγ¬ 
χου (ΖΟΕ) κατωτάτου ορίου κατάτμησης και λοιπών όρων 
και περιορισμών δόμησης στην εκτός του εγκεκριμένου 
ρυμοτομικού σχεδίου και εκτός ορίων, οικίσμών προ του 
έτους 1923 περιοχή των κοινοτήτων Βαθέος Αυλίδος, Κα¬ 
λοχωρίου, Παντειχίου, Παραλίας Αυλίδος και Φάρου του 
Νομού Εύβοιας» (Δ’ 671) όπως η περιοχή αυτή φαίνεται με 
στοιχείο 3 στο διάγραμμα που συνοδεύει το ανωτέρω Π.Δ/ 


γμα με τους εξής όρους και κατευθύνσεις: 

α) Τη διατήρηση, προστασία και αναβάθμιση του φυσι¬ 
κού περιβάλλοντος (Δάση, Δασικές εκτάσεις, γεωργική 
γη, ακτές, ρέματα και περιοχές με ίδιο νομικό καθε¬ 
στώς). 

β) Τον εντοπισμό και τη διατήρηση ως θυλάκων των με¬ 
γάλων συνεχομένων εκτάσεων γεωργικής γης που περιέρ¬ 
χονται στην προς πολεοδόμηση περιοχή, έτσι ώστε να δια¬ 
κόπτεται η συνεχόμενη δόμηση. 

γ) Την οργάνωση της οικιστικής περιοχής, σε ό,τι αφορά 
την εσωτερική της λειτουργία με εξυπηρετήσεις σε κοινό¬ 
χρηστους και κοινωφελείς χώρους και την αναζήτηση λει¬ 
τουργιών αναψυχής της παραλίας στο εσωτερικό της πε¬ 
ριοχής λόγω της ιδιομορφίας αυτής. 

δ) Την εξυπηρέτηση σε ό,τι αφορά τους μόνιμους κάτοι- 
κους της περιοχής. 

ε) Την προστασία των ρεμάτων με δημιουργία ζώνης 
πρασίνου εκατέρωθεν της κοίτης τους. 

στ) Την εξέταση της επάρκειας του βασικού οδικού δι¬ 
κτύου, ως προς την ικανότητα παραλαβής του συνολικού 
φόρτου, καθώς και του εξωτερικού δικτύου σε επίπεδο 
αναγνωριστικής μελέτης με στοιχεία προκαταρκτικής, 
ζ) Την αντιμετώπιση των αναγκών ύδρευσης, 
η) Την επιλογή τρόπου αντιμετώπισης διάθεσης των λυ¬ 
μάτων και απορριμάτων. 

θ) Την εξασφάλιση μεγίστης πυκνότητας 12,5 ατ/ 
στρέμμα ή 125 ατ/Ηα (πεηο), με μέσο συντελεστής δόμη¬ 
σης 0,3. 

(Για τον υπολογισμό της πυκνότητας λαμβάνεται υπόψη 
το οταθερότυπο 25 τ.μ. δομήσιμης επιφάνειας ανά 
άτομο). 

ι) Την ανάπτυξη της περιοχής με κανονιστικούς όρους 
δόμησης, όπως τα ανωτέρω αναλυτικά αναφέρονται στη 
μελέτη Σχεδίου Ανάπτυξης Παραθεριστικής κατοικίας πε¬ 
ριοχών δεύτερης κατοικίας μέσα σε εγκεκριμένη Ζώνη Οι¬ 
κιστικού Ελέγχου (ΖΟΕ) των Κοινοτήτων Βαθέος, Καλο¬ 
χωρίου - Παντειχίου - Παραλίας Αυλίδος και Φάρου (Ν. Ευ¬ 
βοίας) της Δ/νσης Χωροταξίας. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1996 

Η ΥΦΥΠΟΥΡΓΟΣ 

Ε. ΠΑΠΑΖΩΗ 
- 4 ^- 

Αριθ. Φ. 152.25/Β3/2308 (7) 

Συμπλήρωση της Φ. 152.25/Β3/407/1.2.93 κοινής 
Υπουργ. Απόφασης (ΦΕΚ 65-Β) και ένταξη ορισμένων 
αθλημάτων ή αγωνισμάτων στις ρυθμίσεις των διατά¬ 
ξεων των άρθρων 22. και 23 του Ν. 2009/92 (ΦΕΚ 
18-Α) για εισαγωγή αθλητών χωρίς εξετάσεις στην Τρι¬ 
τοβάθμια Εκπ/ση. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 25 παράγραφος 4 του Ν. 
2009/92 «Εθνικό Σύστημα Επαγγ/κής Εκπ/σης και Κα¬ 
τάρτισης και άλλες διατάξεις» (ΦΕΚ 18-Α). 

2. Το από 28.3.96 έγγραφο του Υφυπουργού Πολιτι- 

σμού αρμόδιου για θέματα Αθλητισμού. 

3. Τη διάταξη του άρθρου 27 του Ν. 2081/92 κατ’ 
εφαρμογή της οποίας βεβαιούται ότι απ’ τις διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Συμπληρώνουμε την αριθ. Φ. 152.25/Β3/407/1.2.93 
Κοινή Υπουργική Απόφαση (ΦΕΚ 65-Β) και εντάσουμε και 
τα παρακάτω αθλήματα ή αγωνίσματα στις ρυθμίσεις των 
διατάξεων των 22 και 23 του Ν. 2009/92 (ΦΕΚ 18-Α) για 
τους αθλητές που ως μέλη της εθνικής ομάδας συμμετεί¬ 
χαν σε Πανευρωπαϊκά ή Παγκόσμια Πρωταθλήματα και 
κατάκτησαν μια από τις διακρίσεις που αναφέρονται στα 
ανωτέρω άρθρα του Νόμου. 

-της Άρσης βαρών Γυναικών. 

-της Ιστιοπλοΐας στα σκάφη ΟρίΐΓπΙδΐ, ί.38θΓ !1 και στα 
σκάφη ανοχτής θάλασσας (ϋ 24, ίΐοη, 1/2 ΐοη, 3/4 ΐοη). 

-της Τεχνικής Κολύμβησης στις μεγάλες αποστάσεις 
(800μ, ΙδΟΟμ. και 1850μ. επιφάνειας, 400μ 800μ. υπο- 
βρυχίως). 

-του ΤΑΕΚ - \Λ/ΟΝ - 00 τεχνική ννΤΡ 


ΑΝΔΡΕΣ (ΑΡΡΕΝΕΣ) 

ΓΥΝΑΙΚΕΣ ΘΗΛΕΙΣ) 

-50 

-43 

50-54 

43-47 

54-58 

47-51 

58-64 

51-55 

64-70 

55-60 

70-76 

60-65 

76-83 

65-70 

+83 

+70 

-του ΤΑΕΚ - \Λ/ΟΝ - 00 τεχνική ΙΤΡ 


ΑΝΔΡΕΣ(ΑΡΡΕΝΕΣ) 

ΓΥΝΑΙΚΕΣ(ΘΗΛΕΙΣ) 

-54 

-52 

54-63 

52-58 

63-71 

58-63 

71-80 

63-70 

+80 

+70, 

Η απόφαση αυτή να δημοσιευθεί στην Εφημερίδα της 


Κυβερνήσεως. 

Αθήνα, 6 Ιουνίου 1996 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ ΥΦΥΠ. ΠΟΛΙΤΙΣΜΟΥ 

ΓΕΩΡ. Α. ΠΑΠΑΝΔΡΕΟΥ ΑΝΔΡΕΑΣ Α, ΦΟΥΡΑΣ 

- ^ - 

Αριθ. 63964 (8) 

Αντικατάσταση τακτικού και αναπληρωματικού μέλους 

του Δ.Σ. του Ταμείου Χρηματοδοτήσεως Δικαστικών 

Κτιρίων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 4 του Ν.Δ. 1017/71 «Περί 
συστάσεως του Ταμείου Χρηματοδοτήσεως Δικαστικών 
Κτιρίων». 

2. Την κοινή απόφαση αριθμ. 85884/90 του Αντιπροέ¬ 
δρου της Κυβέρνησης και ΥΠουργού Δικαιοσύνης και του 
Υπουργού Προεδρίας της Κυβέρνησης «Περί επενακαθο- 
ρισμού της συγκρότητσης των μελών του Δ.Σ. του ΤΑΧ- 
ΔΙΚ». 

3. Την αριθμ. 88229/94 απόφαση «Περί ορισμού των 
μελών του Δ.Σ. του ΤΑΧΔΙΚ». 

4. Το αριθμ. 4151/22.5.1996 έγγραφο της Κτηματικής 
Εταιρίας του Δημοσίου με το οποίο ορίζονται εκ νέου οι 


εκπρόσωποι της Εταίρίας στο Διοικητικό Συμβούλιο του 
ΤΑΧΔΙΚ, αποφασίζουμε: 

Τροποποιούμε την αριθμ 88229/94 «Περί ορισμού των 
μελών του Δ.Σ. του Ταμείου Χρηματοδοτήσεως Δικαστι¬ 
κών Κτιρίων» και ορίζουμε: α) το Φώτη Καλφαρέντζο, Το¬ 
πογράφο Μηχανικό, Προϊστάμενο Τεχνικής Υπηρεσίας 
ΚΕΔ, από αναπληρωματικό σε τακτικό μέλος, σε αντικατά¬ 
σταση της Χαρίκλειας Π Μου, πρώην Αναπληρώτριας Γεν. 
Διευθύντριας της ΚΕΔ και β) αναπληρωτή αυτού τον Αθανάσιο 
Γαρμπή, Πολιτικό Μηχανικό, Τμηματάρχης Κατασκευών και 
Επιβλέψεων της Τεχνικής Υπηρεσίας της ΚΕΔ. 

Η θητεία των ανωτέρω λήγει την 31.8.1997. 

Κατά τα λοιπά ισχύει η αριθμ. 88229/94 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-φ- 

Αριθ. ΥΠΠΟ/ΔίΟΙΚ/Β/27966 (9) 

Τροποποίηση απόφασης διορισμού μελών Δ.Σ. του Εθνι¬ 
κού Κέντρου Βιβλίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των παρ. 1,5 και 6 του άρθρου 9 του Ν. 
2273/94 «Εθνικό θέατρο, Κρατικό θέατρο Βορείου Ελ¬ 
λάδας και άλλες διατάξεις» (ΦΕΚ 233/Α/27.12.94). 

2. Την αριθμ. 4467/30.1.95 (ΦΕΚ 86/Β/9.2.95) 
Υπουργική απόφαση «Διορισμός μελών του Δ.Σ. του Εθνι¬ 
κού Κέντρου Βιβλίου». 

3. Το αριθμ. 56/21.5.96 Φ.Ε.Α. της /^/νσης Γραμμάτων, 
αποφασίζουμε: 

1. Τροποποιούμε την αριθμ. 4467/30.1.95 (ΦΕΚ86/Β/ 
9.2.95) Υπουργική απόφαση με την οποία διορίστηκαν τα 
μέλη του Διοικητικού Συμβουλίου του Εθνικού Κέντρου 
Βιβλίου και διορίζουμε ως Πρόεδρο του ανωτέρω Συμβου¬ 
λίου, για το υπόλοιπο της θητείας του (λήξη θητείας 
9.2.2000) το Σπύρο Πλασκοβίτη, Πρόεδρο της Εταιρίας 
Συγγραφέων, σε αντικατάσταση του Τίτου Πατρικίου, ο 
οποίος παραιτήθηκε. 

2. Κατά τα λοιπά ισχύει η αριθμ. 4467/30.1.95 (ΦΕΚ 
87/Α/9,2.95) Υπουργική απόφαση. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 1996 

ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. ΥΠΠΟ/ΔΙΟΙΚ/Β/27965 (10) 

Τροποποίηση απόφασης διορισμού μελών Δ.Σ. του Ε.Λ.Σ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των αρ. 10, 11 και 12 του Ν. 2273/94 
«Εθνικό θέατρο, Κρατικό θέατρο Βορείου Ελλάδας και 
άλλες διατάξεις» (ΦΕΚ 233Α). 

2. Την αριθμ. 1072/10.1,95 Υπουργική απόφαση «Διο¬ 
ρισμός μελών του Δ.Σ. της Ε.Λ.Σ.» (ΦΕΚ 7/Β/12.1.95), 
αποφασίζουμε: 

1. Τροποποιούμε την αριθμ. 1072/10.1.95 (ΦΕΚ 7/Β/ 

12.1.95) Υπουργική απόφαση με την οποία διορίοτηκαν, 
με τετραετή θητεία, τα μέλη του Διοικητικού Συμβουλίου 
της Εθνικής Λυρικής Σκηνής και διορίζουμε (ος μέλος του 
Συμβουλίου αυτού, για το υπόλοιπο της θητείας του (λήξη 
θητείας 12.1.1999) το Κων/νο Σταθουλόπουλο, Νομικό, 
σε αντικατάσταση του αποβιώσαντος, Σπυρίδωνα Αρ- 
Υύρη. 

2. Κατά τα λοιπά ισχύει η ανωτέρω αριθμ. 1072/10.1.95 
(ΦΕΚ 7/Β/12.1.95) τροποποιουμένη απόφαση. 

3. Η απόφαση αυτή να δημοσιευθεί στην Εφημερίδα της 
Κυβερνήσειος. 

Αθήνα, 6 Ισυνίσυ 1996 

ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. 16462 (11) 

Παράταση εγγραφής ερασιτεχνών καλαθοσφαιριστών ως 
αμειβομένων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α Του Α.Ν. 397/68 ·<Περί επανασυστάσεως της Γ ενικής 
Γραμματείας Αθλητισμού» και των αρμοδιοτήτων αυτής. 

β. Του Ν. 1958/91 «τμήματα Αμειβομένων Αθλητών - 
Αθλητικές Ανώνυμες εταιρείες και άλλες διατάξεις». 


γ. Του Ν 1558/17.7.85 «Κυβέρνηση και Κυβερνητικά 
Όργανα». 

2. Την υπ’ αριθμ. 37495/7.11.91 (ΦΕΚ 965/Β/ 
22.11.91) Υ.Α. 

3. Την υπ’ αριθμ. 31189/31.7.92 Υ.Α. (ΦΕΚ 550/Β/ 
4.8.92). 

4. Την υπ’ αριθμ. ΥΠΠΟ/ΓΝΟΣ/4561/26.1.96 (ΦΕΚ 
59/Β/20.1.96) Απόφαση του Πρωθυπουργού και του 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού». 

5. Το υπ’ αριθμ. 2241/4.6.96 έγγραφο της Ε.Ο.Κ. 

6. Το υπ’ αριθμ. 383/5.6.96 έγγραφο του ΠΣΑΚ. 

7. Το υπ’ αριθμ. 340/5.6.96 έγγραφο της ΕΣΑΚ. 

Επιλύοντες τις σημειωθείοες μεταξύ των φορέων δια¬ 
φωνίες, αποφασίζουμε: 

1. Κατ’ εξαίρεση για το Έτος 1996 οι εγγραφές ερασι¬ 
τεχνών καλαθοσφαιριστών οιουδήποτε - τρίτου σωμα¬ 
τείου ως αμειβομένων καλαθοσφαιριστών παρατείνονται 
μέχρι 4.7.1996 (άρθρο 8 παρ. 4 της υπ’ αριθμ. 31189/ 
31.7.92 Υ.Α. ΦΕΚ 550/Β/4.8.92). 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Γενικής 
Γραμματείας Αθλητισμού. 

Η απόφαση αυτή να δημοσιευθεί στην Εφημρείδα της 
Κυβερνήσεως. 

Αθήνα, 6 Ιουνίου 1996 

ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



